Timmo Tammemäe

Timmo Tammemäe (sündinud 16. juunil 1984) on eesti infotehnoloogiaspetsialist, orienteeruja ja sporditegelane, kolmekordne maailmameister rogainis.

 Haridus 
Õppis Hagudi Põhikoolis, lõpetas 2003. aastal Tallinna Reaalkooli. 2010. aastal lõpetas Tallinna Ülikooli informaatika eriala bakalaureuseõppe ja kaitses bakalaureusetöö "Valgustuse visualiseerimine mental ray®
meetodiga 3ds Max’i näidetel".Eesti spordi biograafiline leksikonhttp://www.cs.tlu.ee/instituut/opilaste_tood/bakalaureuse_ja_diplomitood/2010_kevad/timmo_tammemagi_bakalaureusetoo.pdf

Töö
Töötas 2012. aastast Riigi Infosüsteemi Ametis projektijuhina, kuulunud riigiportaali eesti.ee meeskonda. 2014. aastast Sport Consulting OÜ juhatuse liige.

Sporditulemused
Harrastab orienteerumist 2002. aastast. Eesti meistrivõistlustel orienteerumisjooksus on ta võitnud 3 kuldmedalit (2011 sprindis, 2014 öisel tavarajal ja 2015 pikal rajal), 5 hõbe- ja 3 pronksmedalit.

2014. aasta rogaini MMil USAs Lõuna-Dakota osariigis Black Hills mäestikus tuli ta koos Silver Eensaare ja Rain Eensaarega meeskondade arvestuses maailmameistriks, esmakordselt tuldi meeskondade arvestuses rogaini maailmameistriks kolmeliikmelise võistkonnaga.Eesti rogaini meeskond tuli kolmandat aastat järjest maailmameistriks sport.err.ee 28.08.2014 Koos Rait Palloga võitis 2013.a rogaini MMil hõbeda ja 2014 rogaini EMil kulla. 2015 rogaini EMil Tšehhis võitis ta koos Joosep Tammemäe ja Arvi Antoniga hõbeda. 2015. aasta rogaini MMil Soomes Kiilopääl võitis ta koos Rait Palloga pronksi. 2016.a. rogaini EMil Hispaanias Aralari mäestikus võitis ta koos Jürgen Einpauliga pronksi. Rogaini EM-idel 2018  Ukrainas Karpaatide mäestikus, 2020 Lätis Tukumsi lähedal, 2021 Eestis Otepääl, 2023 Soomes Pöytyäl ja 2024 Eestis Missos võitis ta koos Sander Linnusega kulla.Tammemäe ja Linnus tõestasid kodusel EM-il taaskord klassi. ERR Sport, 18.08.2024 2019.a. rogaini MMil võitis ta kulla koos Rain Seepõldiga. Koos Sander Linnusega võitis ta 2022.a. rogaini MMil Tšehhis hõbeda, 2023.a. rogaini MMil USAs Sierra Nevada mäestikus kulla ja 2025.a. Hispaanias hõbeda.

Seiklusspordi Euroopa meistrivõistlustel 2014. aastal Türgis võitis ta hõbeda Estonian ACE Adventure Team koosseisus (Silver Eensaar, Rain Eensaar, Timmo Tammemäe, Šárka Svobodná). 2018. aastal Hispaanias Kataloonias tuli ta Estonian ACE Adventure Teami koosseisus (Silver Eensaar, Rain Eensaar, Timmo Tammemäe, Reeda Tuula-Fjodorov) seiklusspordi Euroopa meistriks.

Seiklusspordi maailma karikasarja osavõistlusel 2015. aastal Svaasimaal võitis ta teise koha ACE Adventure Team võistkonna koosseisus (Silver Eensaar, Rain Eensaar, Mariann Sulg, Timmo Tammemäe). Seiklusspordi maailmameistrivõistlustel 2015. aastal Brasiilias Pantanali märgalal võitis sama võistkond 5. koha.Eestlased lõpetasid seiklusspordi MMi viienda kohaga. Postimees, 22.11.2015 

Seiklusspordi maailmameistrivõistlustel 2021. aastal Hispaanias Galicias võitis ta Estonian ACE Adventure Team võistkonna koosseisus (Silver Eensaar, Rain Eensaar, Timmo Tammemäe, Reeda Tuula-Fjodorov) hõbemedali ja 2023. aastal Lõuna-Aafrika Vabariigis pronksmedali.Eesti võistkond võitis seiklusspordi MM-il hõbemedali. ERR Sport, 6.10.2021Eestlased võitsid seiklusspordi MM-il pronksmedali. Delfi Sport, 25.10.2023 2025. aasta seiklusspordi MM-il võitis ta hõbemedali Estonian ACE/LaSportiva võistkonna koosseisus (Silver Eensaar, Rain Eensaar, Timmo Tammemäe, Pauliina Marjut Pohja).Eestlased tulid seiklusspordi MM-il hõbedale. ERR Sport, 01.10.2025

 Ühiskondlik tegevus
Ta oli orienteerumisklubi Orvand juhatuse liige 2007–2012, hiljem spordiklubi SK100 asutajaliige ja 2009. aastast juhatuse liige. Ta on korraldanud mitmeid orienteerumisvõistlusi, millest tuntuimad on 100 KP jooks ja Tallinna Orienteerumisnädal. Eesti Orienteerumisliidu juhatuse liige 2011–2012. Aastatel 2012–2016 oli ta Eesti Olümpiakomitee esindajate kogu liige. 2016. aastal oli ta Eestis toimunud orienteerumisjooksu veteranide maailmameistrivõistluste peakorraldaja.

Tunnustus
2009 Juuru valla spordipreemia
2016 Eesti Orienteerumisliidu aasta tegijaERR sport. Uudised, 13.11.2016
2016 Eesti Kultuurkapitali kehakultuuri ja spordi sihtkapitali aastapreemia (tiitlivõistluse peakorraldaja – veteranide orienteerumise MM-i raames ligi 5000 osalejat kaheks nädalaks Tallinna toonud suurvõistluse peakorraldaja)

Isiklikku
Ta on neljalapselise pere esiklaps, üles kasvanud Rapla vallas Pirgu külas. Tema õde Piibe Linnus ja vend Lauri Tammemäe on samuti orienteerujad.

Viited

 Välislingid 
 Timmo Tammemäe Eesti Orienteerumisliidu edetabelis
 World of O. Athlete profile: Timmo Tammemäe
 SK100 klubist

Kategooria:Eesti orienteerujad
Kategooria:Tallinna Reaalkooli vilistlased
Kategooria:Tallinna Ülikooli vilistlased
Kategooria:Sündinud 1984